wickkiey/tamil-wikipedia-chunked huggingface dataset:
# வெளிநேரம்

என விளக்கப்படுகிறது. வெள்ளைக் கோடுகள் வெளியின் வளைவைக் குறிக்காவிட்டாலும், வளைந்த வெளிநேரத்தில் உள்ள ஆள்கூற்று முறைமைகளைக் குறிக்கின்றது.]]  
இயற்பியலில், **வெளிநேரம்** (*spacetime*) என்பது, வெளி மற்றும் நேரம் என்பவற்றை ஒரே கட்டமைப்புக்குள் கொண்டுவரும் ஒரு கணித மாதிரி ஆகும். இது வெளி-நேரத் தொடரியம் எனப்படுகின்றது. வெளிநேரம் என்பதில் வெளி (space) மூன்று பரிமாணங்களைக் கொண்டது. நேரம் இவற்றுடன் நான்காவது பரிமாணம் ஆகின்றது.  
இயூக்கிளிட்டின் வெளி பற்றிய நோக்கின்படி, அண்டம் மூன்று பரிமாணங்கள் உடைய வெளியையும், ஒரு பரிமாண நேரத்தையும் கொண்டது. இவ்விரண்டையும் ஒன்றாக்கிய போது, இயற்பியலாளர்கள் பெருமளவு இயற்பியல் கோட்பாடுகளை எளிமைப் படுத்தியதுடன், அண்டத்தின் செயற்பாடு பற்றியும் சீரான முறையில் விளக்க முடிந்தது.  
மரபார்ந்த விசையியலை பொறுத்தவரையில் வெளிநேர கணித மாதிரியை விட இயூக்கிளிட்டின் வெளியின் பாவனை பொருத்தமானது, ஏனெனில்,
இயூக்கிளிட்டின் வெளியானது நேரத்தை, அதன் நோக்குனரின் இயக்க நிலைக்கு சார்பில்லாமல், எல்லாவற்றிற்கும் பொருத்தமானதாகவும்(universal), ஒரு மாறிலியாகவும் கருதுகின்றது.
# கணித மாதிரி

**கணித மாதிரி** என்பது ஒரு முறைமையை விளக்குவதற்காகக் கணித மொழியைப் பயன்படுத்தும் ஒரு பண்பியல் மாதிரி (abstract model) ஆகும். கணித மாதிரிகள் சிறப்பாக, இயற்பியல், உயிரியல், மின்பொறியியல் போன்ற இயற்கை அறிவியல் மற்றும் பொறியியல் துறைகளில் பயன்படுத்தப் படுவதுடன், சமூக அறிவியல் துறைகளான, பொருளியல், சமூகவியல், அரசறிவியல் போன்ற துறைகளிலும் பயன்படுத்தப்படுகின்றது.  
1974 இல் எய்க்கோஃப் (Eykhoff) என்பார் கணித மாதிரி என்பது, இருக்கின்ற ஒரு முறைமையின் இன்றியமையாத அம்சங்களைக் குறிப்பதுடன், அம் முறைமை பற்றிய அறிவைப் பயன்படுத்தக்கூடிய வடிவில் தருகின்றதுமான ஒரு வடிவமாகும் என்று வரையறுத்தார்.  
கணித மாதிரிகள், பல வடிவங்களில் அமையக் கூடும். இவ் வடிவங்கள், இயக்க முறைமைகள், புள்ளியியல் மாதிரிகள், வகையீட்டுச் சமன்பாடுகள் போன்ற வகையில் அமையக்கூடும். பல்வேறு பண்பியல் மாதிரிகளில், மேற்சொன்ன மாதிரிகளும், பிற மாதிரிகளும், கலந்து இருப்பதும் சாத்தியமே.
# பண்பியல் மாதிரி

**பண்பியல் மாதிரி** (abstract model) என்பது, கோட்பாட்டு அடிப்படையிலான ஒரு அமைப்புரு (construct) ஆகும். இது ஒரு குறிப்பிட்ட தொகுதி மாறிகளையும், அவற்றுக்கு இடையிலான ஒரு தொகுதி தருக்க அடிப்படையிலான தொடர்புகளையும் கொண்டிருக்கும். இந்த அடிப்படையில் மாதிரிகள், இலட்சிய நிலையில், தருக்கமுறை அமைப்பினுள், விளக்கங்களைக் கொடுக்க வகை செய்வதுடன், அறிவியல் கோட்பாடுகளின் முக்கிய உறுப்புக்களாகவும் அமைகின்றன. இங்கே, இலட்சிய நிலை என்று குறிப்பிட்டதன் மூலம், மாதிரியானது, பிழை அல்லது சில விபரங்களில் முழுமையற்றது என அறியப்பட்டவற்றை எடுகோள்களாகக் கொண்டிருக்கக் கூடும் என்பது குறிப்பிடப்படுகிறது. மாதிரியை எளிமையாக்குகின்ற வேளையில், ஏற்றுக் கொள்ளத்தக்க தீர்வுகளையும் கொடுக்கும் என்ற வகையில் இத்தகைய எடுகோள்கள், போதுமானவையாகக் கொள்ளப்படுகின்றன.
# என்றி பெக்கெரல்

**அந்துவான் என்றி பெக்கெரல்** (*Antoine Henri Becquerel*, டிசம்பர் 15, 1852 - ஆகஸ்ட் 25, 1908) ஒரு பிரான்சிய இயற்பியலாளர் ஆவார். கதிரியக்கத்தைக் கண்டுபிடித்தமைக்காக இவருக்கு 1903 இல் நோபல் பரிசு வழங்கப்பட்டது.  
கதிரியக்கத்தின் எஸ்.ஐ முறை அலகுக்கு இவரது நினைவாக பெக்கெரல் (Bq) எனப் பெயர் சூட்டப்பட்டது.
# என்றி பெக்கெரல்

## வாழ்க்கைக் குறிப்பு

பெக்கெரல் பாரிசு நகரத்தில் பிறந்தவர். இவர் மற்றும் இவரது மகன் சீன் உட்பட நான்கு தலைமுறை அறிவியலாளர்களை இவரது குடும்பம் பெற்றுள்ளது.  
1892 ஆம் ஆண்டில் பிரான்சின் தேசிய அரும்பொருட் காட்சி சாலையில் இயற்பியல் பிரிவின் தலைவராகவும் பின்னர் 1894இல் மேம்பாலங்கள் மற்றும் பெருந்தெருக்கள் திணைக்களத்தில் பொறியியலாளராகவும் ஆனார்.
# என்றி பெக்கெரல்

## கதிரியக்கம்

பெக்கெரல் 1896 இல் யுரேனியம் உப்புக்களில் ஒளிர்வை (phosphorescence ஐ) ஆராயும் போது தற்செயலாக கதிரியக்கத்தைக் கண்டுபிடித்தார். வில்லெம் ரோண்ட்கனின் கண்டுபிடிப்புகளை ஆராயும் ஒரு சோதனையில், பெக்கெரல் ஒளிப்பாயப் பொருளான பொட்டாசியம் யூரனைல் சல்பேற்றை ஒளிப்படத் தட்டுக்களில் (*photographic plates*) வைத்து, தட்டுகளை கருப்புக் காகிதத்தினால் சுற்றி வைத்து சூரிய ஒளியை செலுத்தினார். ஆனாலும் பரிசோதனை தொடங்க முன்னரே புகைப்படத் தட்டுக்கள் முழுமையாகப் பாதிப்படைந்ததை (exposed) அவதானித்தார். யுரேனியமும் அதன் உப்புக்களும் கண்ணிற்குப் புலப்படாத கதிர்வீச்சுக்களை உமிழ்கின்றன என்றும் அவை காகிதம், மரம், கண்ணாடி போன்றவற்றின் வழியே ஊடுருவி ஒளித்தட்டைப் பாதிக்கின்றன என்றும் கண்டறிந்தார்.  
1903, மேரி கியூரி மற்றும் பியேர் கியூரி ஆகியோருடன் சேர்த்து இவருக்கு நோபல் பரிசு வழங்கப்பட்டது.
# என்றி பெக்கெரல்

## மறைவு

1908 இல் பெக்கெரல் அறிவியல் கழகத்தின் நிரந்தர செயலாளராக நியமிக்கப்பட்டார். ஆனாலும் அதே ஆண்டில் தனது 55வது அகவையில் காலமானார்.
# என்றி பெக்கெரல்

## பெற்ற விருதுகள்

- ரம்ஃபோர்ட்டு விருது (1900)
- எல்ம்மோல்ட்சு விருது (1901)
- இயற்பியலுக்கான நோபல் பரிசு (1903)
- பார்னார்ட் விருது (1905)
# வார்ப்புரு:Infobox Writing system

</div>  
| imagestyle = padding-top:0.4em;padding-bottom:0.4em;}
| image = }|alt=}}}
| captionstyle = -bottom: solid #aaa;}
| caption = }  
| label3 = எழுத்து முறை வகை
| data3 = } }  
| label5 = உருவாக்கியவர்
| data5 = }  
| label7 = உருவாக்கப்பட்டது
| data7 =  
| label9 = வெளியிடப்பட்டது
| data9 =  
| label11 =
| data11 = }  
| label13 = நிலை
| data13 = }  
| label15 = திசை
| data15 = }  
| label17 = அதிகாரப்பூர்வ
எழுத்து முறை
| data17 = }
| label18 = பிராந்தியம்
| data18 = }  
| label19 =
| data19 = }  
| label21 = இருந்து
| data21 = }}  
| label25 = மொழி
| data25 = }  
| label26 = மொழிகள்
| data26 = }  
| header30= தொடர்புடைய எழுத்து முறைகள்  
| label33 = |}}
| data33 =
| <div>}}<ul><li>}</li></ul></div> }}  
| label37 =
| data37 = }  
| label39 =
| data39 = }  
| header40= சீ.அ.நி 15924  
| label43 = சீ.அ.நி 15924
| data43 = }  
| header50= ஒருங்குறி  
| label53 =
| data53 = }  
| label55 =
| data55 = }  
|header60 = _BLANK_
| data61 =  
| belowclass = noprint selfref
| belowstyle = text-align:; background:#eee;
| below =
|no|0=
|#default=}}
}}<noinclude></noinclude>
# தமிழ்க் கணிமைக் காலக்கோடு

## 2011

### சனவரி

கணியம் -கணியம் (இணைய இதழ்) கட்டற்ற மென்பொருட்கள் பற்றிய மாத மின் இதழ் வெளியிடு கணியம்
# தமிழ்க் கணிமைக் காலக்கோடு

## 2009

### செப்டெம்பர்

- பெங்களூர் IISc இன் Mile ஆய்வுகூடத்தினர் **முனைவர் ஏ. ஜீ. ராமகிருஷ்ணன்** தலைமையில் தமிழ் உரையைப் படித்துக்காட்டும் செயலி (TTS) ஒன்றினை உருவாக்கி சோதனைக்கு விடுகிறார்கள்.
# தமிழ்க் கணிமைக் காலக்கோடு

## 2007

### டிசம்பர்

- டிசம்பர் 25, சென்னையைச் சேர்ந்த நியூ ஹொரைசன் ஊடக நிறுவனத்தால் என் எச் எம் ரைட்டர் என்ற தமிழ் உள்ளிட்ட இந்திய மொழிகளில் எழுதுவதற்கான மென்பொருள் வெளியிடப்பட்டது.
# தமிழ்க் கணிமைக் காலக்கோடு

## 2005

### சனவரி

- நூலகம் திட்டம் மு. மயூரன், தி. கோபிநாத் ஆகியோரால் தொடங்கப்பட்டு வலையேற்றப்பட்டது
- நகர்பேசிகளில் தமிழ்க் குறுஞ்செய்திகளை அனுப்புவதற்கு உதவும் செல்லினம் மென்பொருளை முத்து நெடுமாறன் வெளியிடுகிறார்.
# தமிழ்க் கணிமைக் காலக்கோடு

## 2005

### ஏப்ரல்

- ஏப்ரல் 20ம் நாள் மைக்ரோசொஃப்ட் நிறுவனம் முதன்முறையாக தனது இயக்குதளம் ஒன்றிற்கான இடைமுகப்பினை தமிழ்ப்படுத்தும் வின்டோசு மொழி இடைமுகப் பொதியினை வெளியிடுகிறது.
- ஏப்ரல் 29, ஆப்பிள் நிறுவனத்தின் மாக் ஒஎசு X v10.4 (புலி) இயங்குதளம், ஆப்பிள் இயங்குதளங்களில் முதன்முறையாக தமிழ் ஒருங்குறி ஆதரவினையும் விசைப்பலகை இயக்கி, எழுத்துரு (இணைமதி) என்பனவற்றையும் இயல்பிருப்பாகக்கொண்டு வெளிவந்தது.
# தமிழ்க் கணிமைக் காலக்கோடு

## 2004

### பெப்ரவரி

- பெப்ரவரி 1ம் நாள் ழ கணினி அறிமுக விழா சென்னையில் இடம்பெற்றது.
# தமிழ்க் கணிமைக் காலக்கோடு

## 2004

### மே

- மே 15ம் நாள் மைக்ரோசொஃப்ட் நிறுவனத்தின் தமிழ் சமுதாயக் கலைச்சொல்லகராதித் திட்டம் ஆரம்பிக்கிறது. மாலன் இதற்கு மட்டுறுத்துநராக பணியாற்றுகிறார்.
# தமிழ்க் கணிமைக் காலக்கோடு

## 2003

### சனவரி

- தமிழில் வலைப்பதிவுகள் முதன்முதலாக எழுதப்படுகின்றன. முதல் வலைப்பதிவினை **கார்த்திகேயன் இராமசுவாமி** சனவரி 1ம் நாள் எழுதுகிறார்)
# தமிழ்க் கணிமைக் காலக்கோடு

## 2003

### பெப்ரவரி

- பெப்ரவரி 21 இல் மரத்தடி யாகூ குழுமம் ஆரம்பிக்கப்படுகிறது.
# தமிழ்க் கணிமைக் காலக்கோடு

## 2003

### மே

- மே 27ம் நாள் சுரதா யாழ்வாணன் தமிழின் எந்தவொரு எழுத்துருவையும் இணையத்தில் இணைப்பிலிருந்தபடியே ஒருங்குறிக்கு மாற்றித்தரத்தக்க பொங்குதமிழ் செயலி யினை வலையேற்றுகிறார்.
# தமிழ்க் கணிமைக் காலக்கோடு

## 2003

### செப்டெம்பர்

- செப்டெம்பர் 30ம் நாள் தமிழ் விக்கிபீடியா தொடக்கப்படுகிறது.
# தமிழ்க் கணிமைக் காலக்கோடு

## 2002

- வெங்கட்ரமணன் அவர்களால் Tamil Linux Howto எனும் கையேடு எழுதப்படுகிறது
- மான்ட்ரேக் லினக்ஸ் 9.0, முதல் தமிழ் உள்ளடக்கப்பட்ட குனூ/லினக்ஸ் இயங்குதளமாக வெளிவருகிறது.
# தமிழ்க் கணிமைக் காலக்கோடு

## 2002

### ஏப்ரல்

- ஏப்ரல் 20 ராயர் காப்பி கிளப் யாஹூ குழுமம் ஆரம்பிக்கப்படுகிறது
# தமிழ்க் கணிமைக் காலக்கோடு

## 2002

### சூன்

- பொன்விழி தமிழ் ஒளிசார் எழுத்துணரி உத்தியோகபூர்வமாக தமிழ் நாடு முதலமைச்சரால் வெளியிட்டு வைக்கப்படுகிறது.
# தமிழ்க் கணிமைக் காலக்கோடு

## 2002

### ஆகத்து

- ஆகத்து 6 இல் நொப்பிக்ஸ் இனை தமிழ்ப்படுத்தும் முயற்சியில் ஈடுபட்டிருப்பதாக வசீகரன் தமிழினிக்ஸ் குழுமத்துக்கு அறிவிக்கிறார்
# தமிழ்க் கணிமைக் காலக்கோடு

## 2002

### டிசம்பர்

- டிசம்பர் 12 இல் சுரதா யாழ்வாணன் அவர்களால் இணையத்தில் எழுத்துரு தரவிறக்கமில்லாது இயங்கு எழுத்துருமூலம் தமிழில் எழுதப் புதுவை செயலி வெளியிடப்படுகிறது.
- புதுவை எழுதி
# தமிழ்க் கணிமைக் காலக்கோடு

## 2001

### பெப்ரவரி

- பெப்ரவரி 17ம் நாள் தமிழ் இணையப் பல்கலைக்கழகம் தொடங்குகிறது.
# தமிழ்க் கணிமைக் காலக்கோடு

## 2000

- தமிழ் நாடு, இலங்கை அறிஞர்களின் கூட்டுழைப்பில் இலங்கை அரச கரும மொழிகள் திணைக்களம் **தகவல் தொழில் நுட்ப கலைச்சொல் அகரமுதலி**யினை சிங்கப்பூரில் நடைபெற்ற **தமிழ் இணையம் 2000** மாநாட்டில் சமர்ப்பிக்கிறது.
- அழகி மென்பொருள் வெளியிடப்படுகிறது.
- மைக்ரோசொஃப்ட் நிறுவனத்தின் வின்டோஸ் 2000 இயங்குதளம் தமிழ் ஒருங்குறிக்கு ஆதரவளித்தும், தமிழைத் தேர்வு மொழியாகப்பயன்படுத்தக்கூடிய மிக அடிப்படையான வசதிகளுடனும் வெளிவருகிறது
# தமிழ்க் கணிமைக் காலக்கோடு

## 2000

### சூலை

- உத்தமம் அமைப்பு ஜூலை 24ம் நாள் தொடங்குகிறது.
- சூலை 27, 2000 அன்று தமிழினிக்ஸ் மடலாடற்குழு ஆரம்பிக்கப்படுகிறது
# தமிழ்க் கணிமைக் காலக்கோடு

## 2000

### அக்டோபர்

- அக்டோபர் 23 கே டீ ஈ 2.0 முதன்முறையாக தமிழ் மொழிபெயர்ப்பு பொதியுடன் வெளியாகிறது. (கே டீ ஈ இல் இடம்பெற்ற முதல் இந்திய மொழி தமிழேயாகும்).
# தமிழ்க் கணிமைக் காலக்கோடு

## 1999

- சென்னையில் நடந்த தமிழ் இணைய மாநாட்டில் தரப்படுத்தப்பட்ட தமிழ் 99 விசைப்பலகை வடிவம் அறிவிக்கப்படுகிறது
# தமிழ்க் கணிமைக் காலக்கோடு

## 1999

### நவம்பர்

- மணவை முஸ்தபா **கணினி கலைச்சொல் களஞ்சிய அகராதி**யை வெளியிடுகிறார்.
# தமிழ்க் கணிமைக் காலக்கோடு

## 1998

### சனவரி

- தைப்பொங்கல் நாளன்று (14-01-1998) மதுரைத் திட்டம் தொடங்குகிறது.
# தமிழ்க் கணிமைக் காலக்கோடு

## 1997

### செப்டெம்பர்

- தகவற் பரிமாற்றத்திற்கான தமிழ் நியமக் குறியீட்டு முறையின் (தகுதரம் / TSCII) முதல் வெளியீடு இடம்பெறுகிறது.
# தமிழ்க் கணிமைக் காலக்கோடு

## 1995

- பாலா பிள்ளை tamil.net வலைத்தளத்தையும் மடற்குழுவையும் உருவாக்குகிறார்.
# தமிழ்க் கணிமைக் காலக்கோடு

## 1995

### அக்டோபர்

- நா. கோவிந்தசாமி முதல் தமிழ் இணையத்தளத்தை வலையேற்றுகிறார்.
# தமிழ்க் கணிமைக் காலக்கோடு

## 1994

- தமிழ் மென்பொருட்களை வணிக நோக்கில் உருவாக்கவென கம்பன் மென்னியம் நிறுவனம் தொடங்கப்படுகிறது.
# தமிழ்க் கணிமைக் காலக்கோடு

## 1993

- கே. கல்யாணசுந்தரம் மயிலை எழுத்துருவினை உருவாக்குகிறார்.
# தமிழ்க் கணிமைக் காலக்கோடு

## 1990

- சிவகுருநாதன் சின்னையா நளினம் மென்பொருளை வெளியிடுகிறார்.
# தமிழ்க் கணிமைக் காலக்கோடு

## 1988

- இஸ்கி ISCII தரப்படுத்தல் நியமத்தின் கீழ் தமிழ் எழுத்துக்களுக்கான குறியேற்றம் உருவாகிறது.
# தமிழ்க் கணிமைக் காலக்கோடு

## 1987

- தினமலர் நாளிதழ் கணினி அச்சுக்கு மாறுகிறது. பத்திரிகை உலகின் முதல் முயற்சியான இதற்குப் பூனாவைச் சேர்ந்த மாடுலர் இன்போடெக் (எம். என். கூப்பர்) வடிவமைத்த மென்கலனும், எழுத்துருவும் பயனாகிறது.
# தமிழ்க் கணிமைக் காலக்கோடு

## 1985

### அக்டோபர்

- இணையத்தில் முதலாவது தமிழ் வலைப்பக்கம் நா. கோவிந்தசாமி அவர்களால் ஏற்றப்படுகிறது (சிங்கப்பூர் அதிபர் **ஓங் டாங் சாங்** துவக்கி வைத்த Journey: Words, Home and Nation - Anthology of Singapore Poetry (1984-1995) என்கிற நான்கு தேசிய மொழிக் கவிதைகளுக்கான வலைத்தளம்)
# தமிழ்க் கணிமைக் காலக்கோடு

## 1986

- முத்து நெடுமாறன் முரசு மென்பொருளை உருவாக்குகிறார்.
# தமிழ்க் கணிமைக் காலக்கோடு

## 1984

- ஸ்ரீநிவாசன் ஆதமி மென்பொருளை உருவாக்குகிறார்.
# அழகி (மென்பொருள்)

திருத்துனர்]]  
**அழகி** என்பது கணினியில் இந்திய மொழிகளின் எழுத்துக்களை தட்டெழுதவென, பா. விசுவநாதன் என்பவரால் உருவாக்கப்பட்ட ஒரு இலவச மென்பொருளாகும். இது ஆரம்ப காலத்தில் தமிழ் மொழிக்கு மட்டும் பயன்பட்டது, தற்போது, இந்தி, சமஸ்கிருதம், தெலுங்கு, கன்னடம், மலையாளம், மராத்தி, குஜராத்தி, பெங்காலி, பஞ்சாபி உள்ளிட்ட 13 மொழிகளிலும் இக்கருவியை பயன்படுத்தி தட்டச்சு செய்யலாம். *த இந்து* நாளிதழ் 2002-ஆம் ஆண்டு, இம்மென்பொருளை, "ஒப்பற்றது" (stand out) என்று குறிப்பிட்டுள்ளது.
ஒவ்வொரு எழுத்துக்கும் உரிய ஒலிவடிவைத் தரக்கூடிய ஆங்கில எழுத்துக்களின் தொகுப்புகள் தெரிவு செய்யப்பட்டு அத்தொகுப்புக்களைத் தட்டெழுத, முறையான எழுத்துக்கள் கணினியில் திரையில் தோன்றும் வகையில் இம்மென்பொருள் தயாரிக்கப்பட்டுள்ளது. 2006-ஆம் ஆண்டு, அழகியை உருவாக்கியதற்காக டிஜிட்டல் எம்பவர்மென்ட் பவுன்டேசன் வழங்கிய மாந்தன் விருது (Manthan Award), பா. விசுவநாதன் அவர்களுக்கு வழங்கப்பட்டது.
அதே ஆண்டில், அழகி ஒரு சிறந்த *வெற்றிக் கதை* என்று மைக்ரோசாப்டின், இந்திய மொழிகளுக்கான பாஷாஇந்தியா தளத்தில் தெரிவித்திருந்தது.
# அழகி (மென்பொருள்)

## அழகியின் சிறப்பம்சங்கள்

### திரை அமைப்பு

அழகியில் இருதிரை அல்லது ஒரு திரை முறையைப் பயன்படுத்தும் வசதியுள்ளது. இருதிரை முறையில் மேற்புறமுள்ள திரையில் நாம் தட்டெழுதும் ஆங்கில எழுத்துக்களும், கீழ்ப்புறமுள்ள திரையில் அதற்கீடான தமிழ் எழுத்துக்களும் தோன்றும். ஒரு திரை முறையில் தமிழ் எழுத்துக்கள் மட்டும் தோன்றும். அழகியின் திரை திறந்ததும் அதில் சிறிய ஒரு அட்டவணை தோன்றுகிறது. புதிதாய் அழகியை உபயோகிப்போர்அதில் காணும் தமிழ் எழுத்துக்களுக்கீடான ஆங்கில எழுத்துக்களைத் தட்டி மிக எளிதில் தமிழைக் கணினியில் எழுதலாம். அவ்வாறு எழுதியதை மின்னஞ்சல் வழியே அனுப்பும் வசதி அழகியில் உள்ளது. தற்பொழுது நடைமுறையில் வந்துள்ள ஒருங்குறி (Unicode) வகை எழுத்துகளில் தமிழை எழுதும் வசதி அழகி மென்பொருளில் உள்ளடக்கம் செய்யப் பட்டுள்ளது.
# அழகி (மென்பொருள்)

## அழகியின் சிறப்பம்சங்கள்

### பயன்பாடு

அழகியின் துணையோடு அழகி தவிர்த்த கணினியின் பிற பயன்பாட்டு மென்பொருட்களிலும் தமிழை உள்ளிட முடியும். அழகி மென்பொருளை முற்றிலும் இலவசமாகப் பதிவிறக்கம் செய்து பயன்படுத்தலாம்.
# அழகி (மென்பொருள்)

## அழகியின் சிறப்பம்சங்கள்

### ஒலிபெயர்ப்பு

ஸ்ரீமதி என்ற சொல்லைப் பெற, srimathi, sreemathi, shrimathi, shreemathi, srimadhi, shrimadhi எனப் பல்வேறு ஆங்கிலச் சொற்களின் தொகுப்புக்களை உபயோகப் படுத்தலாம். மஞ்சு, கஸ்தூரி, மஞ்சள், சிங்கம், சங்கு, நீங்க, நாங்க, விஸ்வம், பொய், நன்றி, கற்று முதலிய சொற்களை manju, manjaL, singam, sangu, neenga, naanga, visvam, poi, nandri, katru என்று இயல்பான எழுத்துக்களைத் தட்டிப் பெறலாம். ஆங்கிலத்தில் Mr என்று தட்ட 'ஸ்ரீ' என்ற எழுத்து கிடைக்கிறது. நீங்க என்பதை niinga என்றும் பெறலாம்.  
எங்கே, அங்கே, இங்கே, வந்தே, தந்தே, பலனே, பலமே என வரும் சொற்களை enge, engae, ange, angae, inge, ingae, vanthe, vanthae, thanthe, thandhae, palane, palanae, balame, balamae என எளிதாகப் பெறலாம் engE, angE, ingE, vandhE, palanE, balamE என்று ஷிஃப்ட் உபயோகிக்க வேண்டிய அவசியமில்லை எனினும் இவ்வாறு ஷிஃப்ட் உபயோகித்தும் பெறலாம்.  
ந, ன, ண எனும் எழுத்துக்களை முறையே nha, na, Na என்று எழுதிப் பெறலாம். இவற்றுள் ஒரு வரியின் முதல் எழுத்திலும் ந வருகையில் na என்று எழுதினால் போதுமானது பிற இடங்களில் மட்டும் nha உபயோகிக்க வேண்டும்.  
ஒரு வரியின் முதல் எழுத்தாக ல, ள, ழ ஆகிய எழுத்துக்களை la, La, za அல்லது zha எனத்தட்டெழுதிப் பெறலாம். ர, ற என்பவற்றை முறையே ra, Ra என்று தட்டிப் பெறலாம். கற்ற, மற்ற, சிற்றூர், பெற்றோர், முற்றம், சுற்றம் போன்ற வார்த்தைகளை katra, matra, sitruur, petroar, mutrum, sutram என எளிதில் பெறலாம். kaRRa, maRRA, siRRuur, peRRoar, muRRam, suRRam என எழுத வேண்டியதில்லை, இவ்வாறு எழுதியும் பெறலாம்.  
இது போல அனைத்து விதங்களிலும் கடினமான தூக்குவிசை (shift key) உபயோகித்துப் பெறக்கூடிய வார்த்தைகள் அனைத்தையும் தூக்குவிசை உபயோகிக்காமல் எளிய வழியில் பெறுவதுடன் தூக்குவிசை உபயோகித்துப் பெறும் பழக்கமுள்ளவர்கள் தொடர்ந்து அவ்விதமே பெறவும் ஏற்றவாறு அமைக்கப்பட்டுள்ளது.  
ச எனும் எழுத்தை sa, cha எனும் இரு வழிகளில் பெறலாம். சச்சரவு - sachcharavu, chachcharavu, சச்சிதானந்தம் - sachchithaanandham, chachchithanandham, சச்சின் - sachchin, chachchin
# அழகி (மென்பொருள்)

## அழகியின் சிறப்பம்சங்கள்

### ஆங்கிலச் சொற்கள்

சஸ்பென்ஸ் - saspenS, சிஸ்டம் - sistam, சிஸ்டர் - sistar, சில ஆங்கில வழிப் பெயர்ச்சொற்களைப் பலுக்கல் மாறாமல் தமிழில் எழுதுவது மிகவும் எளிது. எடுத்துக்காட்டாக Patrik எனும் பெயரை பேட்ரிக் என்று பெற paeTrik எனத்தட்டினால் போதும். Patrik எனத்தட்ட "பேற்றிக்" என்றாகி விடுவதால்
இத்தகைய முன்னேற்பாடு அழகி மென்பொருளில் காணப்படுகிறது.
# அழகி (மென்பொருள்)

## அழகியின் சிறப்பம்சங்கள்

### எடுத்துக்காட்டு

முத்தைத்தரு பத்தித் திருநகை யத்திக்கிரை சத்திச்சரவண  
muththaiththaru paththith thirunhagai yaththikkirai saththichcharavaNa  
முக்திக்கொரு வித்துக் குருபர எனவோதும்  
mukthikkoru viththuk kurubara enavoathum  
முக்கட்பரமர்க்குச்சுருதியின் முற்பட்டது கற்பித்திருவரு  
mukkatparamarkkuchchuruthiyin muRpattathu kaRpiththiruvaru  
முப்பத்து முவர்க்கத் தமரரு மடிபேண  
muppaththu muvarkkath thamararu madipaeNa  
திக்குளெட்டுக்கைந்துக்கமுற்றுத்திடுக்கிட்டலர  
thikkuLettukkainthukkamutruththidukkittalara  
மைக்கடற்குட்சரந்தைக்கவிட்டோர்க்கிடமாமதுர  
maikkadaRkutcharanthaikkavittoarkkidamaamathura  
இக்குமுற்றிக்கணுச்சற்றுவிட்டுத்தெரித்திட்டமுத்தைக்  
ikkumutrikkaNuchchatruvittuththeriththittamuththaik  
கொக்குமொக்கிக்கக்கிவிக்குமச்சோலைக்குறுங்குடியே  
kokkumokkikkakkivikkumachchoalaikkuRungudiyae  
எட்டெழுத்தைக்கருத்திற்குறித்திட்டு நித்தம் பரவும்  
ettezuththaikkaruththiRkuRiththittu niththam paravum  
சிட்டர்கட்குத்திருப் பொற்பதத்தைச் சிறக்கத்தருமவ்  
sittargatkuththirup poRpathaththaich chiRakkaththarumav  
வட்டநெட்டைப்பணி மெத்தையத்தர்க்கிடம் வாரிசைப்பொ  
vattanhettaippaNi meththaiyarkkidam vaarisaippo  
குட்டினத்துக்குலந்தத்துமுத்தீனும் குறுங்குடியே  
kuttinaththukkulanthaththimuththiinum kuRungudiyae
# அழகி (மென்பொருள்)

## ஆண்ட்ராய்டு இயங்குதள குறுஞ்செயலி

2016-ம் ஆண்டு, அழகி ஆண்ட்ராய்டு இயங்குதளத்திற்கான குறுஞ்செயலியை வெளியிட்டது. இது புதுவகையான எழுத்துப்பெயர்ப்பை அறிமுகம் செய்தது. இது இண்டிக் கீபோர்டு என்னும் குறுஞ்செயலியை தழுவி உருவாக்கப்பட்டிருந்தாலும், எழுத்துப்பெயர்ப்பு, ஒலிபெயர்ப்பு உள்ளிட்ட சேவைகளையும் கொண்டுள்ளது.
# அழகி (மென்பொருள்)

## உருவாக்க குழுமம்

பா. விசுவநாதன், என்னும் ஒரு மென்பொருள் வல்லுநரால் உருவாக்கப்பட கருவியாகும். 1999-களில் சரியானதொரு தட்டெழுத்து கருவி தமிழில் இல்லை. ஒரு சில தட்டெழுத்து கருவிகளிலிருந்தும் சரியான இடைமுகப்பு இல்லாமலிருந்தது. 2000-ம் ஆண்டில் விசுவநாதன், தன்னுடைய அழகி மென்பொருளை வெளியிட்டார். தன் மனைவியின் *அழகான உள்ளத்தைப் பெருமிதப்படுத்தும்* வகையில் தன் மென்பொருளுக்கு 'அழகி' என்று பெயரிட்டிருக்கிறார்.
# அழகி (மென்பொருள்)

## பயனர்களின் ஆதரவு

பல்வேறு தமிழ் இணையத்தளங்களும், மென்பொருட்களும், ஆவணங்களும், தமிழில் தட்டச்சு செய்ய அழகி மென்பொருளை பயன்படுத்தி வருகின்றனர், அழகி மென்பொருளுக்கு நன்றி தெரிவிக்கும் வகையில் தங்களுடைய வலைத்தளம், வலைப்பதிவு உள்ளிட்டவகைகளில் அழகி மென்பொருள் குறித்தும், அதற்கு நன்றி தெரிவித்தும் தகவலிட்டுள்ளனர். அதுமட்டுமின்றி, அழகி ஏராளமான ஒருங்குறி எழுத்துருக்களை இலவசமாக வழங்கி வருகிறது., TSCII, TAB மற்றும் TAM தரவுகளும் இலவசமாக வழங்கி வருகிறது. பெரும்பாலான பயனர்கள் இம்மென்பொருளை பயன்படுத்த பரிந்துரைத்துள்ளதை தொடர்ந்து, இதனுடைய புகழும் வளர்ந்து வருகிறது.
# அழகி (மென்பொருள்)

## அங்கீகாரமும் விருதுகளும்

- 2006-ஆம் ஆண்டு இருதிரை தட்டெழுத்து கருவியை உருவாக்கியதற்காக பா. விசுவநாதனுக்கு மாந்தன் விருது (Manthan Award) வழங்கப்பட்டது
- சூலை 2004-இல், சென்னை ஆன்லைன் இணையம் பா. விசுவநாதனை, அழகி மென்பொருளை உருவாக்கியதற்காக கணினி வல்லுநர் என்று பாராட்டியது
- நவம்பர் 2004-இல், நிலாச்சாரல் இணையமானது, விசுவநாதனை அழகி மெபொருளை உருவாக்கியதற்காக *தமிழ் வளர்க்கும் அறிஞர்* என்று பாராட்டியிருந்தது.
# விக்கிப்பீடியா:விக்கித் திட்டம் எழுத்துமுறைகள்

## அறிமுகம்

**விக்கித் திட்டம் எழுத்துமுறைகள்** உங்களை வரவேற்கிறது. எழுத்துமுறைகள் தொடர்பான கருத்துகளை கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதற்கும் இத்திட்டம் உருவாக்கப்பட்டுள்ளது. இந்த பக்கத்தில் பட்டியலிடப்பட்டுள்ள தலைப்புகளில் தாங்கள் கட்டுரைகளை துவங்கலாம்.  
ஒரு எழுத்துமுறையை குறித்த கட்டுரையை இயற்றும் முன்னர், அந்த எழுத்துமுறையைக் குறித்த அடிப்படை கருத்துகளேனும் அறிந்திருத்தல் மிகவும் தேவை. மேலும், ஓர் எழுத்துமுறையினை விளக்கும் பொழுது, நேரடியாக ஆங்கில/இலத்தீன தாக்கத்துடன் எடுத்துரைக்காமல், நடு நிலையோடு, கருத்து விளங்குமாறு விளக்கம் தர வேண்டப்படுகிறது.  
நீங்கள் இத்திட்டத்தில் இணைய விரும்பினால், **பயனர்கள்** பகுதியில் தங்கள் பெயரை சேர்க்கவும்.
# விக்கிப்பீடியா:விக்கித் திட்டம் எழுத்துமுறைகள்

## பயனர்கள்

- பயனர்:Vinodh.vinodh (No Longer Active)
- பயனர்:செல்வா
- பயனர்:தமிழ்க்குரிசில்
- பயனர்:Iramuthusamy
# விக்கிப்பீடியா:விக்கித் திட்டம் எழுத்துமுறைகள்

## பேச்சுப் பக்கத்தில் வார்ப்புரு இட வேண்டல்

விக்கித் திட்டம் எழுத்துமுறைகள் தொடர்பான கட்டுரைகளின் **பேச்சுப்** பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.
# விக்கிப்பீடியா:விக்கித் திட்டம் எழுத்துமுறைகள்

## தொடர்புடைய விக்கித்திட்டங்கள்

- விக்கிபீடியா:விக்கித் திட்டம் மொழிகள்  
மொழிகள் குறித்த கட்டுரைகளை இயற்றும் வேளையில், அம்மொழி எழுத பயன்படுத்தும் எழுத்துமுறையினை குறித்தும் எழுதலாம்.
# விக்கிப்பீடியா:விக்கித் திட்டம் எழுத்துமுறைகள்

## பயனுடைய இணையத்தளங்கள்

- http://www.omniglot.com
- http://www.ancientscripts.com  
மேற்கூறிய இணையத் தளங்களில், உலகத்தின் பெரும்பான்மையான எழுத்துமுறைகளைப் பற்றி விரிவான குறிப்புகள் உள்ளன. மேலும் ஒவ்வொரு எழுத்துமுறை தொடர்பான எழுத்துருக்கள், மென்பொருட்கள் ஆகியவற்றுக்கான சுட்டிகளும் இவ்விணையத் தளங்களில் உள்ளன. எனவே, ஓர் எழுத்துமுறை குறித்த கட்டுரையை இயற்றும் முன்னர், இந்த இணையத் தளங்களில் அவ்வெழுத்துமுறை குறித்த அடிப்படை குறிப்புகளை அறிந்த பின்னர், கட்டுரையை இயற்றுதல் நல்லதென்று பரிந்துரைக்கப்படுகிறது.  
கட்டுரைகளில் காப்புரிமை காரணமாக எழுத்துமுறை வடிவங்கள் இல்லாதிருப்பின், இவ்வடிவங்களை இந்த தளங்களில் சென்று அறிந்து கொள்ளலாம்
# விக்கிப்பீடியா:விக்கித் திட்டம் எழுத்துமுறைகள்

## இயற்ற வேண்டிய கட்டுரைகள்

- எழுத்துமுறைகள் தொடர்பான அடிப்படை கட்டுரைகள்.
# இரண்டாம் திருமுறை

**இரண்டாம் திருமுறை** என்பது பன்னிரு சைவத் திருமுறைகளில் இடம்பெற்றுள்ள இரண்டாம் தொகுப்பாகும். இவை திருஞானசம்பந்தமூர்த்தி நாயனார் பாடிய தேவாரங்களில் ஒரு பகுதியை உள்ளடக்கியது. இத் திருமுறையில் 122 பதிகங்களில் அடங்கும் 1331 பாடல்கள் உள்ளன. இத்தேவாரங்கள் தமிழ்நாடு முழுவதிலும் பரந்துள்ள பல்வேறு கோயில்களில் உள்ள சிவபெருமானைக் குறித்துப் பாடப்பட்டவையாகும்.
# இரண்டாம் திருமுறை

## பாடல் பெற்ற தலங்கள்

இரண்டாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 97 ஆகும்.
அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க.  
1. திருப்பூந்தராய் - 1
1. திருவலஞ்சுழி - 2
1. திருத்தெளிச்சேரி -1
1. திருவான்மியூர் - 1
1. திருவனேகதங்காபதம் - 1
1. திருவையாறு - 2
1. திருவாஞ்சியம் - 1
1. திருச்சிக்கல் - 1
1. திருமழபாடி - 1
1. திருமங்கலக்குடி - 1
1. சீகாழி - 7
1. திருவேகம்பம் - 1
1. திருக்கோழம்பம் - 1
1. திருவெண்ணியூர் - 1
1. திருக்காறாயில் - 1
1. திருமணஞ்சேரி - 1
1. திருவேணுபுரம் - 2
1. திருமருகல் - 1
1. திருநெல்லிக்கா - 1
1. திருஅழுந்தூர் - 1
1. திருக்கழிப்பாலை - 1
1. திருக்குடவாயில் - 1
1. திருவானைக்கா - 1
1. திருநாகேச்சரம் - 2
1. திருப்புகலி - 4
1. திருநெல்வாயில் - 2
1. திருஇந்திரநீலப்பருப்பதம் - 1
1. திருக்கருவூரானிலை - 1
1. திருப்புறம்பயம் - 1
1. திருக்கருப்பறியலூர் - 1
1. திருநள்ளாறு - 1
1. திருப்பழுவூர் - 1
1. திருக்குரங்காடுதுறை - 1
1. திருஇரும்பூளை - 1
1. திருமறைக்காடு - 2
1. திருச்சாய்க்காடு - 2
1. திருத் தோத்திரக்கோவை
1. திருப்பிரமபுரம் - 5
1. திருஆக்கூர் - 1
1. திருப்புள்ளிருக்குவேளூர் - 1
1. திருஆமாத்தூர் - 2
1. திருக்கைச்சினம் - 1
1. திருநாலூர்த்திருமயானம் - 1
1. திருமயிலாப்பூர் - 1
1. திருவெண்காடு - 2
1. திருக்களர் - 1
1. திருக்கோட்டாறு - 1
1. திருப்புறவார் - 1
1. திருத்தலைச்சங்காடு - 1
1. திருவிடைமருதூர் - 1
1. திருநல்லூர் - 1
1. திருக்குடவாய் - 1
1. திருப்பாசூர் - 1
1. திருமீயச்சூர் - 1
1. திருஅரிசிற்கரைப்புத்தூர் - 1
1. திருமுதுகுன்றம் - 1
1. திருஆலவாய் - 1
1. திருப்பெரும்புலியூர் - 1
1. திருக்கடம்பூர் - 1
1. திருப்பாண்டிக்கொடுமுடி - 1
1. திருக்குறும்பலா - 1
1. திருநணா - 1
1. திருஅகத்தியான்பள்ளி - 1
1. திருஅறையணிநல்லூர் - 1
1. திருவிளநகர் - 1
1. திருவாரூர் - 2
1. திருக்கடவூர்மயானம் - 1
1. திருத்தேவூர் - 1
1. திருக்கொச்சைவயம் - 2
1. திருநனிபள்ளி - 1
1. கோளாறு திருப்பதிகம்
1. திருநாரையூர் - 1
1. திருநறையூர் - 1
1. திருமுல்லைவாயில் - 1
1. திருப்புகலூர் - 2
1. திருத்தெங்கூர் - 1
1. திருவாழ்கொளிபுத்தூர் - 1
1. திருஅரைசிலி - 1
1. திருத்துருத்தி - 1
1. திருக்கோடிகா - 1
1. திருக்கோவலூர் வீரட்டம் - 1
1. திருச்சிரபுரம் - 1
1. திருஅம்பர்த்திருமாகாளம் - 1
1. திருக்கடிக்குளம் - 1
1. திருக்கீழ்வேளூர் - 1
1. திருக்கேதீச்சரம் - 1
1. திருவிற்குடிவீரட்டானம் - 1
1. திருக்கோட்டூர் - 1
1. திருமாந்துறை - 1
1. திருவாய்மூர் - 1
1. திருஆடானை - 1
1. திருக்கேதாரம் - 1
1. திருநாகைக்காரோணம் - 1
1. திருஇரும்பைமாகாளம் - 1
1. திருத்திலதைப்பதி - 1
1. திருமூக்கீச்சரம் - 1
1. திருப்பாதிரிப்புலியூர் - 1
# மயிலை (எழுத்துரு)

**மயிலை எழுத்துரு** தமிழ் எழுத்துக்களை இணையத்திலும் மின் ஆவணங்களிலும் தோன்றச்செய்வதற்கென உருவாக்கப்பட்ட ஆரம்பகால எழுத்துருக்களுள் ஒன்றாகும்.  
இது முனைவர் கே. கல்யாணசுந்தரம் அவர்களால் 1993ம் ஆண்டளவில் உருவாக்கப்பட்டது. இவ்வெழுத்துரு 7 பிட் அடிப்படையில் அமைந்த ஒற்றைமொழி எழுத்துருவாகும். 127 இடங்களில் அத்தனை தமிழ் எழுத்துக்களையும் பயன்படுத்தக்கூடியவாறு இவ்வெழுத்துரு வடிவமைக்கப்பட்டிருந்தது.  
இவ்வெழுத்துரு மைக்ரோசொஃப்ட் இன்டோஸ் 3.x, 95, NT ஆகியவற்றுக்கெனவும் மாக்கின்டோஷ் இயங்குதளத்திற்கெனவும் தனித்தனியான பதிப்புக்களாக தரவிறக்கத்துக்கு வெளியிடப்பட்டது. பிற்பட்ட காலங்களில் பிட்மப் (Bitmap) எழுத்துக்களாக யுனிக்ஸ் இயங்குதளங்களுக்கெனவும் வெளியிடப்பட்டது.  
தனிப்பட்ட, இலாப நோக்கற்ற பயன்பாடுகளுக்கு இலவசமாக இவ்வெழுத்துருவினைத் தரவிறக்கிப் பயன்படுத்த அனுமதி வழங்கப்பட்டுள்ளது.
# மயிலை (எழுத்துரு)

## எழுத்துரு வடிவம்

மயிலை எழுத்துருவின் வடிவத்தைக்காட்டும் உரைப்பகுதியின் படம் இதுவாகும்.
# மயிலை (எழுத்துரு)

## விசைப்பலகைத் தளக்கோலம்

மயிலை எழுத்துரு ஆங்கில ஒலியியல் முறையில் தமிழைத் தட்டெழுதத்தக்க வகையில் ஒழுங்கமைக்கப்பட்டிருந்தது. மயிலை ஒலியியல் வடிவத்தைக் கீழ்வரும் படம் விளக்குகிறது.
# வார்ப்புரு:ஈழப்போர்ச் செய்திகள் மார்ச் 2008

- மார்ச் 29: இலங்கையின் தென்பகுதி மொனராகல மாவட்ட பிரதேசசபை உதவித் தலைவர் முத்துலிங்கம் என்பவர் அவரது வீட்டில் இனந்தெரியாதோரினால் சுட்டுக்கொல்லப்பட்டார். (டெய்லிமிரர்)
- மார்ச் 26: மட்டக்களப்பு நகரில் இடம்பெற்ற கிளைமோர்த் தாக்குதலில் இரண்டு காவல்துறையினர் கொல்லப்பட்டு மேலும் நால்வர் காயமடைந்தனர். (டெய்லிமிரர்)
- மார்ச் 25: கிழக்கு மாகாணத்தில் மே 10 இல் இடம்பெறவிருக்கும் மாகாண சபைத் தேர்தல்களில் ஐக்கிய தேசியக் கட்சி கலந்து கொள்ளும் என அக்கட்சி அறிவித்துள்ளது. (தமிழ்நெட்)
- மார்ச் 22: முல்லைத்தீவு நாயாறு கடற்பரப்பில் இலங்கைக் கடற்படையினரின் அதிவேக டோறா பீரங்கிப்படகு ஒன்று கடற்புலிகளினால் தாக்கி மூழ்கடிக்கப்பட்டதில் 16 கடற்படையினரில் 6 பேர் காப்பாற்றப்பட்டதாக அரசு தெரிவித்தது. (டெய்லிமிரர்), (புதினம்)
- மார்ச் 21: மன்னார் நகரில் இராணுவப் பேருந்து ஓன்று கிளைமோர்த் தாக்குதலுக்குள்ளாகியதில் 2 இரானுவத்தினர் கொல்லப்பட்டு 11 பேர் படுகாயமடைந்தனர். (டெய்லிமிரர்)
- மார்ச் 15: மன்னார்ப் பகுதியில் பரப்பாங்கண்டல், சேத்துக்குளம் மற்றும் கீரிசுட்டான் ஆகிய இடங்களில் இலங்கைப் படையினர் மேற்கொண்ட முன்னகர்வுகள் முறியடிக்கப்பட்டதாகவும் 7 படையினர் கொல்லப்பட்டு 17 பேர் காயமடைந்ததாகவும் விடுதலைப் புலிகள் தெரிவித்தனர். (புதினம்)
- மார்ச் 14: மணலாறு, கொக்குதொடுவாயில் படையினர் மேற்கொண்ட முன்னகர்வுத்தாக்குதல் முறியடிக்கப்பட்டதாகவும் குறைந்ந்தது 15 இலங்கைப் படையினர் கொல்லப்பட்டதாகவும் விடுதலைப் புலிகள் தெரிவித்தனர். (புதினம்)
- மார்ச் 10: கொழும்பு வெள்ளவத்தையில் இடம்பெற்ற குண்டுவெடிப்புச் சம்பவத்தில் ஒருவர் கொல்லப்பட்டு மூன்று மாணவர்கள் உட்பட நால்வர் காயமடைந்தனர். (புதினம்)
- மார்ச் 8:
- மன்னாரில் சேத்துக்குளம் மற்றும் மடுப் பகுதிகளில் இலங்கைப் படையினர் மேற்கொண்ட முன்னகர்வு முயற்சிகளின் போது 22 படையினர் கொல்லப்பட்டு 72 பேர் படுகாயமடைந்ததாக விடுதலைப் புலிகள் தெரிவித்தனர். (புதினம்)
- மொனராகலை மாவட்டத்தின் கதிர்காமம் பகுதியில் விடுதலைப் புலிகள் நடத்திய கிளைமோர்த் தாக்குதலில் நான்கு படையினர் கொல்லப்பட்டு இருவர் படுகாயமடைந்தனர். (புதினம்), (டெய்லிமிரர்)
- மார்ச் 6: வன்னி கனகராயன்குளம் பகுதியில் நடந்த கிளைமோர்த் தாக்குதலில் தமிழ்த் தேசியக் கூட்டமைப்பின் யாழ். மாவட்ட நாடாளுமன்ற உறுப்பினர் கி. சிவநேசன் கொல்லப்பட்டார். (புதினம்)
- மார்ச் 1: வவுனியாவில் இடம்பெற்ற கிளைமோர்க் குண்டுத் தாக்குதலில் இரண்டு காவல்துறையினர் கொல்லப்பட்டனர். (டெய்லிமிரர்)
# பழவேற்காடு ஏரி

**பழவேற்காடு ஏரி** (ஆங்கிலத்தில் புலிக்காட் ஏரி, Pulicat Lake) இந்தியாவின் இரண்டாவது பெரிய உப்பு நீர் ஏரி. இது சென்னையில் இருந்து 60 கி.மீ தொலைவில் தமிழக ஆந்திரப்பிரதேச மாநில எல்லையில் அமைந்திருக்கிறது. வடக்கே ஸ்வரணமுகி ஆறும் வட மேற்கே காலாங்கி ஆறும் தெற்கே ஆரணி ஆறும் கூடுதலாக இன்னும் சில ஓடைகளும் இந்த ஏரியினை உருவாக்குகின்றன. ஆற்று நீருக்கும் கடலுக்கும் இடைப்பட்ட பகுதியாக இந்த ஏரி விளங்குகிறது.  
பழவேற்காடு ஏரி பறவைகள் காப்பகம் ஏரியினைச் சார்ந்த பறவைகளுக்கான ஆதரவு பணிகளைப் பார்த்து வருகிறது. வங்காள விரிகுடாவில் இருந்து இந்த ஏரியினை ஸ்ரீஹரிக்கோட்டா தீவு பிரிக்கிறது. இந்தத் தீவில் சதீஷ் தவான் விண்வெளி மையம் அமைந்திருக்கிறது. ஏரியின் தெற்கே பழவேற்காடு மீனவ கிராமம் அமைந்திருக்கிறது.  
பருவகால மழை மற்றும் கடல் மட்ட ஏற்றதாழ்வுகள் இவ்வேரியின் பரப்பளவை நிர்ணயிக்கும் காரணிகளாக உள்ளன. கடல் மட்டம் உயர்ந்து நீர் அதிகமாக இருக்கும் போது இதன் பரப்பளவு 460 கி.மீ<sup>2</sup> ஆகவும் கடல் மட்டம் தாழ்ந்து நீர் குறைவாக இருக்கும் போது இதன் பரப்பளவு 250 கி.மீ<sup>2</sup> ஆகவும் வேறுபடும்.
# பழவேற்காடு ஏரி

### வரலாறு

வரலாற்றில் பழவேற்காடு ஏரியினைப் பற்றிய முதல் குறிப்பு பொ.ஊ. முதலாம் (பிளாக் டெவில் )நூற்றாண்டில் எழுதப்பட்ட 'எரிதேரியன் கடல்பயண குறிப்புகள்' என்கிற நூலில் காண கிடைக்கிறது. ஆங்கிலத்தில் எழுதப்பட்ட இந்த நூலின் (Periplus of the Erthraean Sea) ஆசிரியர் பெயர் தெரிய வரவில்லை. இந்நூல் பழவேற்காட்டினை இந்தியாவின் கடற்கரையோரம் அமைந்திருக்கும் மூன்று துறைமுகங்களில் ஒன்று என்று வரிசைப்படுத்துகிறது. இரண்டாம் நூற்றாண்டில் அலெக்சாண்டிரியாவைச் சேர்ந்த கிரேக்க அறிஞர் டோலெமி (ஆங்கிலத்தில் Ptolomey) தொகுத்த துறைமுகங்களின் பட்டியலில் பழவேற்காடும் இருக்கிறது. அதில் பழவேற்காடு Podouke emporion என்று குறிப்பிடப்பட்டு உள்ளது. பட்டியலில் உள்ள துறைமுகங்கள் தூர கிழக்கில் இருந்து பொருட்களை இறக்குமதி செய்வதற்கும் விற்பனைப் பொருட்களை மேற்கிற்கு ஏற்றுமதி செய்வதற்கும் பயன்படுத்தப்பட்டன என டோலெமி குறிப்பிடுகிறார். மசாலா பொருட்கள், சந்தனம், முத்து, கற்பூரம், பட்டு ஆகியவை இங்கு வணிகம் செய்யப்பட்டன.  
பதிமூன்றாம் நூற்றாண்டில் மெக்காவில் புதிதாக பதவியேற்ற காலிப்பிற்கு அடிபணிய மறுத்த அரேபியர்கள் அங்கிருந்து நாடுகடத்தப்பட்டார்கள். அவர்கள் பிறகு இந்தப் பகுதிக்கு நான்கு படகுகளில் வந்து இங்கே குடியமர்ந்தனர். இந்த அரேபியர்கள் அப்போது வசித்த வீடுகளின் மிச்சங்களை இப்போதும் இந்தப் பகுதியில் காண முடியும். தற்போது அங்கு வசிக்கும் முஸ்லீம்கள் சிலர் இந்த குடியேற்றத்தின் வரலாற்றை நிரூபிக்க தங்களிடம் அரேபிய மொழியில் ஆவணங்கள் இருப்பதாக சொல்கிறார்கள்.  
பொ.ஊ. 1515-ம் ஆண்டு இங்குக் குடி வந்த போர்த்துகீசியர்கள் ஒரு கிருஸ்துவ வழிபாட்டுத் தலத்தினை உருவாக்கினார்கள். இன்று அந்த கட்டிடம் பாழடைந்திருக்கிறது. 17ம் நூற்றாண்டின் துவக்கத்தில் டச்சு மக்கள் பயணித்த கப்பல்கள் சில பழவேற்காடு ஏரியின் முகப்பிற்கு எதிரே உள்ள கரிமணல் கிராமத்தின் கரையோரம் கரைத் தட்டின. இதன் காரணமாக அக்கப்பல்களில் இருந்த டச்சு மக்கள் இங்கே தங்க நேரிட்டது. இதன் நீட்சியாக டச்சு வணிகர்களும் அவர்களது கப்பல்களும் இப்பகுதிக்கு அடிக்கடி வர தொடங்கின. அவர்கள் 1606-ம் ஆண்டு முதல் 1690-ம் ஆண்டு வரை பழவேற்காட்டினைத் தங்கள் கட்டுப்பாட்டில் எடுத்து கொண்டு இப்பகுதியினை தங்கள் ஆளுகைக்குள் கொண்டு வந்தனர். டச்சு காலத்தில் பழவேற்காடு பழைகட்டா என்றும் அழைக்கப்பட்டது. இக்காலத்திலே ஜெல்டீரியா கோட்டை இங்குக் கட்டப்பட்டது. இந்தக் கோட்டையே டச்சு வணிகர்கள் மற்ற நாடுகளுடன் வணிகம் புரிவதற்கான தளமாக மாறியது. தற்போது டச்சு கால சான்றுகளாக பாழடைந்த டச்சு கோட்டையும் டச்சு தேவாலயமும், 1631-ம் ஆண்டு தொடங்கி 1655-ம் ஆண்டு வரை உருவான இருபத்தி இரண்டு கல்லறைகளும் வேறு சில இடிபாடுகளும் உள்ளன. இவை இந்திய அகழ்வாராய்ச்சி நிறுவனத்தின் பராமரிப்பில் தற்போது உள்ளன.
# பழவேற்காடு ஏரி

### நீரியல்

பழவேற்காடு ஏரி கடலுக்கும் ஏனைய நீர் ஆதாரங்களுக்கும் இடைப்பட்ட பகுதியாக விளங்குகிறது. வடக்கே ஸ்வரணமுகி ஆறும் வட மேற்கே காலாங்கி ஆறும் தெற்கே ஆரணி ஆறும் கூடுதலாக இன்னும் சில ஓடைகளும் இந்த ஏரியினை உருவாக்குகின்றன. ஏரியின் மேற்கே பக்கிங்காம் கால்வாய் நீரும் இங்கே கலக்கிறது. ஏரியின் நீர் வங்காள விரிகுடாவில் மழைக்காலங்களில் மட்டுமே கலக்கிறது. ஸ்ரீஹரிக்கோட்டாவின் வட முனையிலும் தென்முனையிலும் இக்கலப்பு நிகழ்கிறது. வெள்ளம் ஏற்படும் காலங்களில் இது நீரினை சேமித்து வைக்கும் பகுதியாகவும், மழைக்காலங்களில் உபரி நீரினை கடலுக்கு அனுப்பும் பாதையாகவும் செயல்படுகிறது.  
இந்த ஏரியும் ஆறுகளின் வடிநிலங்களும் தமிழகம் மற்றும் ஆந்திரப் பிரதேசம் ஆகிய இரு மாநிலங்களிலும் அமைந்திருக்கின்றன. 1956ம் ஆண்டு மாநிலங்களுக்கு இடையேயான நதி நீர் பங்கீடு தீர்ப்பாயம் சட்டத்தின்படி இந்த ஏரி ஒரு மாநிலத்திற்குச் சொந்தமானது என உரிமை கொள்ள இயலாது. கடலில் கலக்கும் பகுதியும் பெரும்பான்மையான ஏரிப்பகுதியும் ஆந்திராவில் அமைந்திருக்கின்றன. இந்த ஏரிநீரில் கடல்நீரின் தன்மை ஆண்டின் சில பருவங்களில் மிக குறைவாக இருக்கும், சில பருவங்களில் அதிகரித்தும் இருக்கும். இந்த மாறி கொண்டிருக்கும் தன்மையே இங்கு இருக்கும் நீர்வாழ் உயிர்னங்களின் தன்மையையும் உருவாக்குகிறது.
# விக்கிப்பீடியா:நிர்வாகி தரத்துக்கான வேண்டுகோள்/Vinodh.vinodh

## கருத்துக்கள்

வினோத் கடந்த சில மாதங்களாகத் தொடர்ந்து பங்களிப்பது மட்டுமல்லாது பல தேவையான உரையாடல்களைத் தொடங்கியிருக்கிறார். தனது கருத்துக்களைத் தெளிவாகவும் தைரியமாகவும் வெளிப்படுத்துகிறார். மேலும் பிற பயனர்களுடன் ஒத்துழைத்து பணிபுரிகிறார். தான்தோன்றித்தனமாக செயல்படுபவர் அல்லர். எனவே இவருக்கு ஆட்சியர் தகுதியை வழங்கப்பரிந்துரைக்கிறேன். --சிவகுமார் <sup>\பேச்சு</sup> 14:11, 4 மார்ச் 2008 (UTC)  
ஆம் மேலே சிவகுமார் கூறிய கருத்தே என்னுடையதும் மிகவும் பயனுள்ள கட்டுரைகளை ஆக்கிவருகின்றார். பௌத்தமதம் பற்றிய இவர் ஆக்கிய கட்டுரைகள் மிகவும் சிறப்பானவை. --உமாபதி <sup>\பேச்சு</sup> 17:03, 4 மார்ச் 2008 (UTC)
# தமிழ்நாடு முஸ்லிம் முன்னேற்றக் கழகம்

**தமுமுக** என அழைக்கப்படும் **தமிழ்நாடு முஸ்லிம் முன்னேற்றக் கழகம்** முஸ்லிம் மக்களின் உரிமைகளைப் பாதுகாப்பதற்காகத் தொடங்கப்பட்ட ஒரு இயக்கமாகும். இது 1995ஆம் ஆண்டில் ஆகஸ்ட் 25ம் தேதி பேரா. ஜவாஹிருல்லா, பி. ஜைனுல் ஆபிதீன், எஸ். எம். பாக்கர், செ.ஹைதர்அலி, குணங்குடி ஹனீபா போன்றவர்களால் தொடங்கப்பட்டது.  
பாபர் மசூதி இடிப்பு பற்றிய வரலாற்று நிகழ்வுகளை வருடந்தோறும் பொதுக்கூட்டங்கள் நடத்தி வருவதோடல்லாமல் இடிப்பு தினமான திசம்பர் 6 அன்று போராட்டங்கள் பலவற்றையும் நடத்தி வருகிறது. தமிழ்நாடு அரசு முஸ்லிம்களுக்கு 3.5 சதவீத இடஒதுக்கீடை வழங்க போராடிய முஸ்லிம் இயக்கங்களுள் முதன்மையானதாக உள்ளது.
# தமிழ்நாடு முஸ்லிம் முன்னேற்றக் கழகம்

## சமூகப்பணிகள்

தமிழகம் முழுவதும் 200க்கும் மேற்பட்ட அவசர ஊர்திகளுடன் அனைத்து மக்களுக்கும் சேவையாற்றும் ஒரு அமைப்பாகும். முன்னால் தமிழக முதல்வர் மு.கருணாநிதி த.மு.மு.கவின் அவசர கால ஊர்தி பணியை வெகுவாக பாராட்டி, தனது சொந்த செலவில் 2 அவசர ஊர்திகளை த.மு.மு.கவிற்கு அன்பளிப்புச் செய்துள்ளார்.  
அதிக எண்ணிக்கையில் இரத்ததான செய்ததற்காக மாநில அளவிலும், மாவட்ட அளவிலும் பல விருதுகளை குவித்துள்ளது.  
இந்தியாவில் இருந்து அரபு நாடுகளுக்கு வேலைக்காகச் சென்றிருப்பவர்கள் அங்குதமிழ் முஸ்லிம்களை நிர்வாகிகளாக கொண்டு கிளைகள் அமைக்கப்பட்டு செயல்பட்டு வருகின்றன. ரமலான் காலங்களில் ஜகாத் மற்றும் ஏனைய தர்மங்களைப் பெற்று தமிழகத்தில் இயங்கும் தலைமை அமைப்புக்கு வேண்டிய நிதியுதவிகளை செய்து வருகின்றனர். இரத்த தானம், ஏழைகளுக்கான இலவச திருமணம், கல்வி விழிப்புணர்வு பிரச்சாரங்கள், இஸ்லாமிய சொற்பொழிவுகளையும் நடத்தி வருகிறது. தேர்தல் மற்றும் பொது பிரச்சினைகளில் முஸ்லிம்களுக்கு மத்தியில் விழிப்புணர்வு பிரச்சாரங்களை மேற்கொண்டு வருகிறது.  
இந்தியாவில் இருந்து அரபு நாடுகளுக்கு வேலைக்காகச் சென்றிருக்கும் முஸ்லிம் அல்லாதவர்களுக்கும் உதவிகள் செய்கின்றனர்.
# தமிழ்நாடு முஸ்லிம் முன்னேற்றக் கழகம்

## அரசியல் பிரிவு

இதன் அரசியல் பிரிவாக கடந்த 2009 ஆம் ஆண்டு மனிதநேய மக்கள் கட்சி தொடங்கப்பட்டது.
# தமிழ்நாடு முஸ்லிம் முன்னேற்றக் கழகம்

## அதிகாரபூர்வ வாரஇதழ்

- மக்கள் உரிமை
# தமிழ்நாடு முஸ்லிம் முன்னேற்றக் கழகம்

## வெளியிணைப்புகள்

- தமுமுக வின் அதிகாரபூர்வ இணையத் தளம்
# சித்தம் எழுத்துமுறை

**சித்தம்**(𑖭𑖰𑖟𑖿𑖠𑖽;சமஸ்கிருதம்:सिद्धं.) என்பது சமஸ்கிருதத்தை எழுத பயன்படுத்தப்படும் ஒரு வரிவடிவம் ஆகும். இவ்வெழுத்துமுறை பிராமியில் இருந்து தோன்றிய குப்த எழுத்துமுறையின் வழித்தோன்றலாகும். சித்தம் எழுத்துமுறையில் இருந்தே தேவநாகரி , திபெத்திய எழுத்துமுறை முதலிய பல ஆசிய எழுத்துமுறைகள் தோன்றின.  
சித்தம் அபுகுடா வகையை சார்ந்த எழுத்துமுறையாகும். இந்த சித்தம் எழுத்துமுறை மற்ற பிராமி குடும்ப எழுத்துமுறைகளுக்கு உண்டான அனைத்து குணாதியங்களையும் கொண்டது. இது தற்கால தேவநாகரி எழுத்துமுறையினை ஒத்த வடிவத்தை கொண்டது.  
தற்காலத்தில், சித்தம் எழுத்துமுறை ஜப்பானில் மட்டுமே வழக்கில் உள்ளது. ஜப்பானில் ஷிங்கோன் பௌத்த மந்திரங்களை எழுதுவதற்காக பயன்படுத்தப்படுகிறது. இதை ஜப்பானிய மொழியில் போன்ஜி என அழைக்கின்றனர். இந்த எழுத்துமுறையினை கூக்காய் தான் முதன்முதலில் ஜப்பானில் அறிமுகப்படுகித்தினார். இந்தியாவில் இருந்து சீனாவில் மொழிப்பெயர்க்கப்பட்ட சூத்திரங்கள் சித்தம் எழுத்துமுறையினை பயன்படுத்தியே செய்யப்பட்டன. அங்கிருந்து, இந்த சூத்திரங்கள் ஜப்பானுக்கு சென்றன.
சீனாவில் ஒன்பதாம் நூற்றாண்டின் மத்தியில், ஆட்சியாளர்களால், *அந்நிய மதங்கள்* நசுக்கப்பட்டன. மேலும் இந்தியாவில் சித்தம் எழுத்துமுறையில் இருந்து தோன்றிய தேவநாகரி வழக்கத்தில் வரத்துவங்கியது. எனவே காலப்போக்கில், *சித்தம் எழுத்துமுறை*' யினை பயன்படுத்தும் ஒரே நாடாக ஜப்பான் ஆனது. இன்று கூட ஜப்பானில் மந்திரங்களை எழுதவும் சூத்திரங்களை பிரதியெடுக்கவும் சித்தம் எழுத்துமுறை பயன்படுத்தப்படுகிறது.
# தமிழ்நாடு நெசவுத் தொழிற்துறை

பருத்தி, பட்டு போன்றவற்றில் இருந்து நூலெடுத்து, துணியாக்கி, உடைகளை ஆக்கும் தொழிற்துறை நெசவுத்துறை ஆகும். தமிழ்நாட்டில் இருக்கும் கைத்தறியையும் பிற நெசவுத் தொழில்நுட்பங்களையும், தொழில் நிறுவனங்களையும், அரசு நெசவுத்துறை அலகுகளையும் **தமிழ்நாட்டு நெசவுத்துறை** எனலாம்.  
- திருப்பூர் -
- கரூர் - படுக்கை விரிப்பு, மேசை விரிப்பு
# அல்வா

**அல்வா** (*Halwa*) என்பது கோதுமை, சர்க்கரை ஆகியவற்றிலிருந்து செய்யப்படும் ஒரு இனிப்பு உணவுப் பண்டமாகும்.. அல்வா என்ற சொல், அரேபிய மொழியில் இருந்து வந்ததாகும். அரேபிய மொழியில் அல்வா என்பதற்கு தேவ இனிப்பு என்று அா்த்தம். இந்தியாவில் திருநெல்வேலி அல்வா புகழ்பெற்ற தின்பண்டம் ஆகும். அல்வாவில் பல வகைகள் உள்ளன. அதில் கோதுமையினால் செய்யப்படும் அல்வா பிரபலமானது. தமிழ்நாட்டில் திருநெல்வேலி மாவட்டத்தில் இருட்டுக் கடை அல்வா மிகவும் பிரபலமாகும்.  
கோதுமையினால் செய்யப்படும் அல்வா தவிர முந்திாி, கேரட், பால், பீட்ரூட் போன்றவற்றால் செய்யப்படும் அல்வாக்களும் உண்டு. பொதுவாக சீனி, தேன் போன்றவற்றால் சுவையூட்டப்படுகின்றன. அசோகா அல்வா எனும் வகையும் பரவலாக அறியப்பட்டதாகும்.
# தமிழ்நாட்டு இலத்திரனியல் தொழிற்றுறை

தமிழ்நாட்டில் மின்னணுவியல் கருவிகளை, பொருள்களை வடிவமைத்து, உற்பத்தி செய்து, விற்பனை செய்யும் தொழிற்றுறை **தமிழ்நாட்டு இலத்திரனியல் தொழிற்றுறை** எனப்படும். இலத்திரனியல் தொழிற்றுறை ஓர் உயர்தொழினுட்பத் தொழிற்றுறை ஆகும்.  
தமிழ்நாடு மின்னணுவியல் தயாரிப்புத் துறையில் விரைவாக வளர்ந்து வரும் மாநிலம். சென்னையில் மோட்டோரோலா, சோனி-எரிக்சன், சாம்சங், சிஸ்கொ, டெல், நோக்கியா ஆகிய தயாரிப்பு நிறுவனங்கள் உள்ளன. டெல், வருடத்தில் தோராயமாக 4,00,000 மடிக்கணினிகள், மேசைத்தள கணினிகளைச் சென்னையை அடுத்த திருப்பெரும்புதூரிலிருந்து தயாரிக்கிறது.. சாம்சங் சென்னையில் 2007ஆம் ஆண்டிலிருந்து தொலைக்காட்சிப் பெட்டிகளைத் தயாரிக்கிறது. சாம்சங் சென்னையை அடுத்த திருப்பெரும்புதூரிலிருந்து ஆண்டில் தோராயமாக 10,20,000 குளிர்சாதனப் பெட்டிகளை 2010ஆம் ஆண்டிலிருந்து தயாரிக்கிறது.  
1. - நவம்பர் 1, 2014 முதல் சென்னையில் உள்ள **நோக்கியா** நிறுவனம் மூடப்பட்டது.நோக்கியா ஆண்டில் தோராயமாக 25,00,000 கைபேசிகளை சென்னையிலிருந்து தயாரித்து வந்தது.  
ஹவாய் 25 கோடி உரூபாய் செலவில் தமிழகத்தில் திருப்பெரும்புதூர் அருகே சிறப்புப் பொருளாதார மண்டலத்தில், மின்னணு, தொலைத்தொடர்புத் தொழிற்சாலையை அமைக்கவிருக்கிறது.  
கீழே தமிழ்நாட்டில் தயாரிக்கப்படும் மின்னணு, நுகர்வோர் சாதனங்கள்.  
| ஊழியர் எண்ணிக்கை |  |  |  |  |
| --- | --- | --- | --- | --- |
| நோக்கியா | கைபேசி | 320 | 28,500 (மூடப்பட்டது) |  |
| பாக்ஸ்கான் | மின்னணுப் பாகங்கள் | 210 | 6500 (2014 டிசம்பர் 15இலிருந்து படிப்படியாக மூடப்படவுள்ளது ) |  |
| பிளக்ஸ்டிராநிக்ஸ் | மின்னணு வன்பொருள் | 150 | 2000 |  |
| சான்மினா-எஸ்.சி.எய் | மின்னணு வன்பொருள் | 95 | 1800 |  |
| மோட்டரோலா | கைபேசி | 75 | 650 |  |
| சாம்சங் | நுகர்வோர் சாதனங்கள் | 260 | 1400 |  |
| டெல் | கணிப்பொறி | 60 | 750 |  |
| பிஒய்டி | மின்னணுப் பாகங்கள் | 90 | 4000 |  |
| போஸ்-சிமன்ஸ் | நுகர்வோர் சாதனங்கள் | 57 | கட்டப்பட்டு வருகிறது. |  |
| வீடியொக்கான் | நுகர்வோர் சாதனங்கள் | 175 | கட்டப்பட்டு வருகிறது. |  |
| சோனி | டிவி | - | . | } |  
1. - நவம்பர் 1, 2014 முதல் சென்னையில் உள்ள **நோக்கியா** நிறுவனம் மூடப்பட்டது
1. - நோக்கியா மூடப்பட்ட பின்னர் இந்நிறுவனம் அதிகளவில் ஆட்குறைப்பு செய்து வருகின்றது (இதற்கு முந்தைய ஆண்டுகளில் சீனாவில் இதன் பணியாள்கள் தற்கொலையால் (Foxconn suicides) குற்றச்சாட்டுக்கு ஆளான நிறுவனம் இது.)
# சுரதா யாழ்வாணன்

**சுரதா யாழ்வாணன்(Suratha Yazhvanan )** தமிழ் கணித்துறைக்கு பங்களித்துவரும் முன்னோடிகளில் ஒருவராவார். தமிழில் தட்டச்ச விரும்புவோர் வசதிக்காக பல்வேறு வகையான நிரல்களை எழுதி உள்ளார். இவரின் தினமணி, தினத்தந்தி, விகடன், TSC, TAB, மயிலை, பாமினி, அமுதம், தினகரன் போன்ற பல்வேறு வகையான எழுத்துருக்களை ஒருங்குறிக்கு ( UNICODE ) மாற்றும் பொங்குதமிழ் செயலி ஒருங்குறியில் வலைப்பதிபவர்களுக்கு மிகவும் பயனுள்ள ஒன்றாகும். தமிழ் தட்டச்சு தெரியாத ஆங்கில ஒலியியல் ( Romanized) முறையில் தமிழ் எழுத விரும்புவோர் இவரது செயலிகளைப் பயன்படுத்துகின்றனர். இவர் தற்போது ஜெர்மனியில் வசித்து வருகிறார்.  
சுரதா ஈழத்து எழுத்தாளரான காலஞ்சென்ற யாழ்வாணனின் மகனும் ஒலிபரப்பாளர் யாழ் சுதாகரின் சகோதரரும் ஆவார்.
# இசுக்கொட் விபரப்பட்டியல்

**இசுக்கொட் விபரப்பட்டியல்** என்பது, ஸ்கொட் பப்ளிஷிங் கம்பனியினால் வெளியிடப்படும் ஒரு தபால்தலை விபரப்பட்டியல் ஆகும். இது உலகம் முழுவதிலும், அஞ்சல் தேவைகளுக்காக வெளியிடப்பட்டவை என இவ் விபரப்பட்டியல் ஆசிரியர்களால் கருதப்படும் தபால்தலைகளைப் பட்டியலிடுகிறது. இது ஓவ்வொரு ஆண்டும் நிகழ்நிலைப்படுத்தி வெளியிடப்படுகின்றது. 2006 ஆம் ஆண்டில் வெளியிடப்பட்டபடி, இது ஆறு பெரிய தொகுதிகளைக் கொண்டிருந்தது. அத்துடன் இது குறுவட்டு வடிவிலும் வெளியிடப்படுகின்றது. தபால்தலைகளை அடையாளம் காண்பதற்காக இந்த விபரப்பட்டியலில் பயன்படுத்தப்படும் எண்முறை ஐக்கிய அமெரிக்காவின் தபால்தலை சேகரிப்பாளரிடையே பெருமளவில் புழக்கத்தில் உள்ளது.  
ஸ்கொட் விபரப்பட்டியலின் முதலாவது பதிப்பு 21 பக்கங்களை மட்டுமே கொண்டிருந்தது. இது 1868 ஆம் ஆண்டு செப்டெம்பர் மாதம், நியூ யார்க்கின் தபால்தலை விற்பனையாளரான ஜே. டபிள்யூ. ஸ்கொட் என்பவரால் வெளியிடப்பட்டது. இதன் அட்டையில் குறிப்பிட்டபடி 1840 ஆம் ஆண்டு முதல் விபரப்பட்டியல் வெளியிடப்பட்டது வரையிலான எல்லாத் தபால்தலைகளும் அவற்றின் விலைகளுடன் பட்டியல் இடப்பட்டதாகக் குறிப்பிடப்பட்டிருந்தது.  
பின் வந்த ஆண்டுகளில், ஸ்கொட் கம்பனி தபால்தலைகள் விற்பனை செய்வதை நிறுத்திவிட்டாலும், விபரப்பட்டியலைத் தொடர்ந்தும் வெளியிட்டு வருகிறது. தபால்தலை சேகரிப்பு வளர்ச்சியடைந்து வந்ததனாலும், சேகரிப்பாளருக்குப் பல புதிய தகவல்கள் தேவைப்பட்டதாலும், இவ்வாறான தகவல்கள் தொடர்ந்து பட்டியலில் சேர்க்கப்பட்டு வந்தது. முன்னைய ஆண்டின் விற்பனை மற்றும் சந்தைப் பகுப்பாய்வின் மூலம் கிடைத்த தகவல்களில் அடிப்படையில் தபால்தலைகளின் விலைகளும் இடம் பெற்றன. 2002 ஆம் ஆண்டில், இவ் விபரப்பட்டியல் 5000 பக்கங்களைக் கொண்டதாக இருந்தது.  
ஐக்கிய அமெரிக்காவின் முன்னணித் தபால்தலை விபரப்பட்டியலான இது, எவற்ரைத் தபால்தலை எனக் கொள்வது, எவற்றை அவ்வாறு கொள்ளமுடியாது எனத் தீர்மானிப்பதில் செல்வாக்குச் செலுத்துகின்றது. எடுத்துக்காட்டாக, இன்றைய ஐக்கிய அரபு அமீரகத்தைச் சேர்ந்த முன்னாள் நாடுகள் சில 1960 களில் வெளியிட்ட தபால்தலைகள் பல உண்மையிலேயே அஞ்சல் நிலையங்களில் விற்பனை செய்யப்படவில்லை என்பதனால் அவற்றைப் பட்டியலில் சேர்ப்பது இல்லை. இதனால் அமெரிக்க விற்பனையாளர்கள் அத்தபால்தலைகளை விற்பனை செய்வது இல்லை. எனினும் மைக்கேல் விபரப்பட்டியல் இவற்றைப் பட்டியலிட்டுள்ளது.
# இசுரான்லி கிப்பன்சு விபரப்பட்டியல்

**இசுரான்லி கிப்பன்சு விபரப்பட்டியல்** என்பது, ஸ்டான்லி கிப்பன்ஸ் லிலிட்டெட் என்னும் ஐக்கிய இராச்சியத்தைச் சேர்ந்த நிறுவனத்தால் வெளியிடப்படும் ஒரு தபால்தலை விபரப்பட்டியல் ஆகும். இது உலகில் வெளியிடப்படும் எல்லாத் தபால்தலைகளையும் அவற்றின் தொடக்க காலத்திலிருந்து பட்டியல் இடுகிறது.  
முதலாவது ஸ்டான்லி கிப்பன்ஸ் விபரப்பட்டியல் நவம்பர் 1865 ஆம் ஆண்டில் வெளியிடப்பட்டு மாதம் ஒருமுறை வெளிவந்தது. இப்பொழுது இந் நிறுவனம், நாடுகள், பிரதேசங்கள், சிறப்பு வகைகள் போன்ற அடிப்படைகளில் பல விபரப்பட்டியல்களை வெளியிட்டு வருகிறது. இவற்றுட் பல ஒவ்வொரு ஆண்டும் திருத்தி வெளியிடப்படுவதுடன், தபால்தலை சேகரிப்பாளருக்கு வேண்டிய பல தகவல்களையும் உள்ளடக்கி இருக்கின்றன.  
ஸ்டான்லி கிப்பனின் முழு உலகத்துக்கான விபரப்பட்டியல் உலகின் எல்லாநாடுகளிலும் வெளியிடப்பட்ட தபால்தலைகள் பற்றிய விபரங்களைத் தருகிறது. ஐந்து தொகுதிகளாக வெளியிடப்பட்டுள்ள 2008 ஆம் ஆண்டுக்குரிய பதிப்பில் ஏறத்தாழ 474,000 தபால்தலைகள் பற்றிய விபரங்கள் அடங்கியுள்ளன.  
இதில் குறிப்பிடப்படும் விலைகள், குறிப்பிட்ட நேரத்தில் அவற்றை விற்கும் விலைகளுக்கான மதிப்பீடுகள் மட்டுமே. அவ்விலைகளைக் குறிப்பிட்ட தபால்தலைகளின் உண்மையான பெறுமதியாகக் கொள்ள முடியாது.
# இசுரான்லி கிப்பன்சு விபரப்பட்டியல்

## வெளியிணைப்புகள்

- ஸ்டான்லி கிப்பன் இணைய விபரப்பட்டியல்
# ழ கணினி

**ழ கணினி** (*Zha Kanini*) 2003-06 ஆண்டுக்காலங்களில் முழுமையான தமிழ் இடைமுகப்புடனான கணினி ஒன்றினைத் தமிழ்ச்சமுதாயத்துக்கு ஆக்கியளிக்கும் நோக்குடன் ஆரம்பிக்கப்பட்ட ஓர் செயற்றிட்டமாகும். ழ கணினியின் இலக்காக குனூ/லினக்ஸ் இயங்குதளத்தை முடிந்தவரைத் தமிழ்ப்படுத்துவதாக இருந்தது. ழ கணினிக் குழுமம் இச்செயற்றிட்டத்தினை முன்னெடுத்துச்சென்றது. இதன் முதற்கட்ட அறிமுக நிகழ்ச்சி பெப்ரவரி 1, 2004இல் நிகழ்ந்தது. போதிய வணிக வாய்ப்புகள் இன்றி இதனை பரவலாக்க இயலவில்லை.
# ழ கணினி

## திட்டம்

தமிழுக்கென்று தனிச்சிறப்பு மிக்க எழுத்தாக உள்ள *ழ* என்ற எழுத்தையும் *கணினி* என்ற சொல்லையும் இணைத்து இத்திட்டத்திற்கு *ழ-கணினி* என்று பெயரிடப்பட்டது. இதற்கான குழுமத்தின் உறுப்பினர்களாக மா. சிவக்குமார், ஜெயராதா நடராஜன், சி.கே. சாந்தகுமார் மற்றும் கே. எம் லீனா ஆகியோருடன் எழுத்தாளர் சுஜாதா இணைந்து செயல்பட்டார். கேடிஈ சூழலில் உள்ள ஆங்கிலச் சொற்றொடர்களைத் தமிழாக்க மற்ற உறுப்பினர்களுக்கு துணை நின்றதுடன், அதற்காக தன்னார்வலர்களை ஓரிடத்தில் சேர்த்து அவர்களை வழி நடத்துவது, இம்முயற்சியில் ஈடுபடுபவர்களை ஊக்குவிப்பது என்று சுஜாதா திட்டத்திற்கு ஊக்கமளித்தார். தனது எழுத்துலக செல்வாக்கைக் கொண்டு தான் எழுதும் கட்டுரைகளில் ழ-கணினித் திட்டம் பற்றிப் பொதுமக்களுக்கு எடுத்துக் கூறி வந்தார்.  
சுஜாதா ஆனந்த விகடனில் ஞாயிறுதோறும் மொழிபெயர்க்க விடுத்த வேண்டுகோளுக்கிணங்க 45 தன்னார்வலர்கள் ஒருசேர பங்களிக்க முன்வந்தனர். சயராதா தாம் பணியாற்றிய டிஷ்நெட் டிஎஸ்எல் நிறுவனத்தின் உலாவுமையமொன்றில் 20 கணினிகளை இதற்கு ஏற்பாடு செய்து கொடுத்தார். எம்.ஓ.பி வைஷ்ணவா கல்லூரி, இலயோலாக் கல்லூரி மாணவர்கள் மிகுந்த ஆர்வத்துடன் பங்காற்றினர். தொடர்ந்து நடந்த விவாதங்கள் மற்றும் முக்கியமானவர்களின் பணி இடமாற்றம் காரணமாக இத்திட்டப்பணி சுணங்கியது. இருப்பினும் ஜெயராதா நடராஜன் போன்றோரின் தொடர்ந்த முயற்சியில் இந்திய மொழிகளிலேயே அதிகமாக மொழிபெயர்க்கப்பட்ட கேடீஈ இடைமுகமாக தமிழ் விளங்குகிறது.
# விளாதிமிர் பூட்டின்

**விளாதிமிர் விளாதிமீரவிச் பூட்டின்** (*Vladimir Vladimirovich Putin*, , , பிறப்பு: அக்டோபர் 7, 1952) உருசியக் கூட்டமைப்பின் தற்போதையை அரசுத்தலைவர் ஆவார். டிசம்பர் 31, 1999 இல் போரிஸ் யெல்ட்சின் பதவி விலகியதை அடுத்து புதின் அதிபராகப் பதவிக்கு வந்தார். பின்னர் 2000 ஆம் ஆண்டில் நிகழ்ந்த அரசுத்தலைவர் தேர்தலில் வெற்றி பெற்று மீண்டும் அரசுத்தலைவரானார். 2004 ஆம் ஆண்டு தேர்தலில் இவர் மீண்டும் அரசுத்தலைவராகத் தெரிவு செய்யப்பட்டார். இவரது பதவிக் காலம் மே 7, 2008 இல் முடிவடைந்ததைத் தொடர்ந்து புதிய தலைவர் திமித்ரி மெட்வெடெவ் இவரை நாட்டின் பிரதமராக அறிவித்தார். நான்கு ஆண்டுகள் பிரதமராக இருந்த பூட்டின் மீண்டும் 2012 மார்ச் 4 இல் இடம்பெற்ற தேர்தலில் மூன்றாம் முறையாக அரசுத்தலைவராகத் தேர்ந்தெடுக்கப்பட்டார். இவரது பதவிக்காலம் 2012 மே 7 இல் தொடங்கியது. பிறகு 2018ஆம் ஆண்டு தேர்தலில் வென்று ஆட்சியைத் தொடர்ந்து வருகிறார்.
# விளாதிமிர் பூட்டின்

## வாழ்க்கைக் குறிப்பு

உருசியா சோவியத் ஒன்றியமாக இருந்த போது அதன் உளவு அமைப்பான கேஜிபி-இல் பணியாற்றினார். 1991 ஆம் ஆண்டில் சோவியத் ஒன்றியம் சிதறியதால், கொர்பசோவ் ஆட்சியில் இருந்து அகற்றப்பட்டார். புதிதாகப் பொறுப்பேற்ற போரிஸ் எல்ட்சினுடன் விளாதிமிர் பூட்டின் உறவு சரியாக அமையவில்லை. எனவே பணியிலிருந்து விலகி தனது உதவியாளரான மெட்வடேவ் உடன் இணைந்து புதிதாகக் கட்சி தொடங்கினர். *சையூச்னய ரஷ்யா* என்று கட்சிக்குப் பெயரிட்டார். ஆம் ஆண்டு இவரது கட்சி ரஷ்யாவில் ஆட்சியை பிடித்தது. மே 7, 2000 ஆம் ஆண்டிலிருந்து மே 7, 2008 ஆம் ஆண்டு வரை தொடர்ந்து இரண்டு முறை ரஷ்யாவின் அதிபராக இருந்தார். அதற்குமேல் அந்தப் பதவியை வசிக்க ரஷ்ய நாடாளும் மன்றமான *தூமா* அரசியல்சாசனப்படி வாய்ப்பில்லை. எனவே 2008 ஆம் ஆண்டு தேர்தலுக்குப் பிறகு மெட்வடேவிற்கு அதிபர் பதவியைக் கொடுத்துவிட்டு பிரதமர் பதவியைப் பிடித்தார். நான்கு ஆண்டுகள் பிரதமராக இருந்த விளாதிமிர் புடின் 2012 ஆம் ஆண்டு நடைபெற்ற அதிபர் தேர்தலில் 64 சதவீதத்திற்கு மேலான வாக்குகளைப் பெற்று மூன்றாம் முறையாக அதிபராகத் தேர்ந்தெடுக்கப்பட்டார்.
# விளாதிமிர் பூட்டின்

## அரசியல் வாழ்க்கை

### செயிண்ட் பீட்டர்ஸ்பர்க் நிர்வாகம்

மே 1990 இல், புட்டின் சர்வதேச விவகாரங்கள் பற்றிய மேயர் சொப்சாக்கின் ஆலோசகராக நியமிக்கப்பட்டார். 28 ஜூன் 1991 இல், அவர் சர்வதேச உறவுகள் மற்றும் வெளிநாட்டு முதலீடுகளை ஊக்குவிக்கும் பொறுப்புக்கான, செயிண்ட் பீட்டர்ஸ்பர்க் மேயர் அலுவலக வெளியுறவு குழு தலைவராக நியமிக்கப்பட்டார்.
1994 முதல் 1997 வரை, புடின் செயிண்ட் பீட்டர்ஸ்பர்கின் மற்ற பதவிகளுக்கு நியமனம் செய்யப்பட்டார். மார்ச் 1994 இல், அவர் நகரம் நிர்வாகத்தின் முதல் துணை தலைவர் ஆனார்.1995 ஆம் ஆண்டு முதல் ஜூன் 1997 வரை அவர் JSC செய்தித்தாள் ஆலோசனை வாரியத்தின் தலைவராக இருந்தார்.
# விளாதிமிர் பூட்டின்

## அரசியல் வாழ்க்கை

### மாஸ்கோ வாழ்க்கை

1996 இல், அனடோலி சொப்சாக்கின் செயின்ட் பீட்டர்ஸ்பர்க் மேயர் தேர்தலில் விளாதிமிர் யகொநோவிடம் தோற்றார். புட்டின் மாஸ்கோவில் ஜூன் 1996 இல் பவெல்போர்டின் தலைமையில் ஜனாதிபதி சொத்து மேலாண்மை துறை துணை முதல்வர் ஆனார். அவர் மார்ச் 1997 வரை இந்த நிலை இருந்தார்.
25 ஜூலை 1998 அன்று, யெல்ட்சின் FSB தலைவராக விளாதிமிர் புட்டின்-ஐ (கேஜிபி வாரிசு முகவர் ஒன்று),நியமித்தார். அவர் 1 அக்டோபர் 1998 29 மார்ச் 1999 இல் அதன் ரஷியன் கூட்டமைப்பு பாதுகாப்பு சபையில் அதன் செயலாளராக நிரந்தர உறுப்பினர் ஆனார்.
# விளாதிமிர் பூட்டின்

## அரசியல் வாழ்க்கை

### முதல் பிரதமஅமைச்சர் பதவிக்காலம்(1999)

1999 ஆகஸ்ட் 9, செர்ஜி ஸ்டேபசின் தலைமையிலான முந்தைய அரசு நீக்கப்பட்ட பின் என ரஷியன் கூட்டமைப்பு அரசாங்கத்தின் மூன்று பிரதம பிரதமர்களின் ஒருவராக ஜனாதிபதி போரிஸ் யெல்ட்சின் மூலம் நியமிக்கப்பட்டார்.
# விளாதிமிர் பூட்டின்

## அரசியல் வாழ்க்கை

### முதல் ஜனாதிபதி பதவிக்காலம் (2000-2004)

விளாதிமிர் புட்டின் 2000 மே 7 ஆம் திகதி ஜனாதிபதியாகப் பதவியேற்றார். அவரின் பிரதம மந்திரியாக நிதி அமைச்சர் மிகைல் கசிநோவ் நியமிக்கப்பட்டார். மே 2000 இல் அவர் கூட்டாட்சி நிர்வாகத்தினை எளிதாக்கும் பொருட்டு தனது பிரதிநிதிகளின் மேற்பார்வையில் 7 கூட்டாட்சி மாவட்டங்களில் 89 கூட்டாட்சி பகுதியாகப் பிரித்து ஒரு ஆணையை வெளியிட்டார்.
# விளாதிமிர் பூட்டின்

## அரசியல் வாழ்க்கை

### இரண்டாவது ஜனாதிபதி பதவிக்காலம்(2004-2008)

14 மார்ச் 2004 அன்று, புட்டின் தேர்தலில் 71% வாக்குகள் பெற்று இரண்டாவது முறையாக ஜனாதிபதியாகத் தேர்ந்தெடுக்கப்பட்டார்.
2005 ஆம் ஆண்டில் புட்டினால் ரஷ்யாவின் பொது சபை உருவாக்கப்பட்டது.
2005 ஆம் ஆண்டு, தேசிய முன்னுரிமை திட்டங்கள் மூலம் ரஷ்யாவின் சுகாதாரம், கல்வி, வீட்டு வசதி, விவசாயம் மேம்படுத்த முயற்சிகள் மேற்கொள்ளப்பட்டன.
# விளாதிமிர் பூட்டின்

## அரசியல் வாழ்க்கை

### இரண்டாவது பிரதமஅமைச்சர் பதவிக்காலம் (2008-2012)

புட்டின் அரசியலமைப்புச் சட்டத்தின் மூலம் மூன்றாம் அதிபராகப் பணியாற்ற தடை செய்யப்பட்டார்.முதன்மை துணை பிரதமர் டிமிட்ரி மெட்வெடேவ் அவரின் வாரிசாகத் தேர்ந்தெடுக்கப்பட்டார். 2008 மே 8 ல்,மெட்வெடேவிடம் ஜனாதிபதி பொறுப்பை ஒப்படைத்தார் பின்னர், புட்டின் தனது அரசியல் ஆதிக்கத்தைத் தக்கவைத்துக் கொள்ள ரஷ்ய பிரதமராக நியமிக்கப்பட்டார்.